tegelikult ma mõtlesin neid mõtteid elukvaliteedist juba eelmisel aastal, kui augusti alguses ühe väga mõnusa nädalavahetuse stockholmis ja sigtunas veetsin, aga siis jäid need siia kirja panemata. teen seda siis nüüd (vahetult pärast järjekordset naudinguterohket stockholmi+sigtuna-külastust).  eestist tulnuna on natuke müstiline näha, et asjad saavad kohaliku omavalitsuse ja arendaja tasandil nii hästi toimida. niiviisi, et ka linnas, (uues) suurte  kortermajade piirkonnas ongi reaalselt hea elada.  peatusime stockholmi kesklinnas ühel saarel sõprade juures, kelle koduks on valgusküllane suure rõdu ja supervaatega avar korter. loetud meetrite kauguselt leiab mõnusa sushikoha, ühe väga hea restorani ja veel hulga söögikohti, samuti mugavad ujumissillad, hulga poste võrkkiikede riputamiseks, veeäärsed kõndimisrajad, paar paadisadamat ja palju ilusat rohelust ka.  ma tahan, et eestis oleks ka nii. ja tallinnas. rannajoont on siin küll vähem kui  stockholmis, aga ka olemasolevat saaks palju paremini kasutada. rääkimata kõigest muust.